Rudolf Diesel
Rudolf Diesel var en tysk ingeniør og opfinder af dieselmotoren. Rudolf Diesel arbejdede efter sin studietid ved den tekniske højskole i München på at konstruere en maskine, som var mere økonomisk end dampmaskinen.
I 1892 udtog Rudolf Diesel patent på idéen til en forbrændingsproces med meget høj temperatur i motorens cylindre. Resultatet blev i 1893 udgivet i afhandlingen Theorie und Konstruktion eines rationellen Wärmemotors. Udviklingen af dieselmotoren foregik i 1893-1997 på Maschinenfabrik Augsburg i samarbejde med firmaet F. Krupp i Essen, og i 1897 blev den første dieselmotor konstrueret.
Den afveg dog fra Diesels idéer ved at benytte brændselsolie som brændstof i stedet for kulstøv. Flere store firmaer i udlandet sikrede sig straks retten til produktion, og i sit hjemland modtog Diesel stor anerkendelse for sit arbejde og blev i 1907 udnævnt til æresdoktor i München.
Rudolf Diesel fortsatte med at udvikle motoren til brug i lastbiler og til lokomotiv- og skibsdrift. Diesel druknede under en sørejse til England.